שעות ספורות לאחר תחילת צום תשעה באב, המונים הסתערו הלילה (רביעי) על מחסומי ההפרדה בתוך הכותל המערבי שבשל מגבלות הקורונה הכניסה אליו צומצמה השנה משמעותית.
עשרות הצעירים הצליחו להיכנס לרחבה העליונה שבכותל, אולם כעבור זמן המתנה פרצו כמה מחסומים בין המתחמים בכדי להגיע לתוך רחבת התפילה התחתונה הסמוכה לקיר הכותל עצמו. המאבטחים שנמצאים במקום לא הצליחו להשתלט על ההמון ושוטרי מג"ב נזעקו בכדי להשליט במקום סדר.
התפילות ברחבת הכותל המערבי מתקיימות השנה במתכונת של 20 מתפללים ו- 20 מתפללות בכל מתחם תפילה, בהתאם לנהלי משרד הבריאות. כתוצאה מכך, רחבת הכותל המערבי יכולה להכיל השנה עד כ-1,000 איש בו זמנית, ולא עשרות אלפים כפי שנרשם בדרך כלל בשנה רגילה. הדבר גרם לתורים ענקיים בכניסה לשערי הכותל ולזעם אצל המתפללים שחיכו זמן ארוך כדי להיכנס אל המתחמים.
מוקדם יותר הגיעו אל הכותל בסדר ובשקט מאות רבות של מתפללים לתפילת ערבית, קראו את מגילת איכה ואמרו את הקינות, בין היתר נכחו יו"ר כחול לבן שר הביטחון בני גנץ, שר הדתות הרב יעקב אביטן ויו"ר ימינה, ח"כ נפתלי בנט.
למה להפגין מותר ולהתפלל אסור?
נאחל להם קורונה נעימה.
אתה בטוח יהודי?
יהודי לא מגיב ככה.
מי שאנו מקשיב להוראות שיעצר מקומו במגרש הרוסים,הכותל אינו מגרש ,נכנסים לכותל באימה ופחד.
חילול שם שמיים!!!
ממש בושה.! זו מצוה שבאה בעבירה. מתבישת בכם בחורי הישיבות. התנהגות של מגרשי כדורגל ולא של בחורי ישיבה.
חילול השם!! מסכנים את הזולת...זו לא דרך השם! כואבת ומתביישת.